Jjo nga 12 April 2018 BugandaWatch yafuna omukisa okwogerako n’omu kubantu abali wakati w’omulimu gwokukola firimu ekwaata ku bulamu n’ebyafaayo by’abakazi Abaganda. Omwami ono eyasabye twaatule erinnya lye limu lyokka erya Bill, yannyonnyodde nti, “Waliwo omusajja omu eyafuna ekirowoozo mu 2016 nti kya bulabe eri Abaganda okuba nti abasinga kubo tebategeera wadde okumanya amazima nti, Omukazi Omuganda alina amagezi, obugumiikiriza, obuvumu awamu n’obusobozi ebimufuula ow’enjawulo ennyo mu mawanga gonna.”
Bill yagambye nti ku nkomerero ya 2016 waaliwo abantu abatonotono mu Buganda ne America abasobola okugula ekirowoozo ekigamba nti firimu ey’olugero (documentary film) y’engeri eyali ejja okusinga okwoleka obulungi Omukazi Omuganda kye ki. Yagaseeko, nga bwasoma ku kapapula akakyenvu, nti ebilara byeyabadde akirizibwa okwogerako mu butongole byabadde bino wammanga:
BugandaWatch bweyabuziiza Bill firimu ddi lwerifuluma, yazeemu nti, “Ekyo kyakusalibwaawo mu myeezi mitono egijja. Ng’omwenge ogw’omuwendo ennyo, n’olugero lw’Omukazi Omuganda terwetaaga kupapira.
“Ekilubilirwa, buli muntu alina Omukazi Omuganda gwayita maama, ssenga, Jjajja Mukyala, mwanyinaze, muganda wange, muwala wange, mukyala wange, kabiite, mulamu, mugya wange oba mukwano ggwange, buli lwalaba firimu eno, ayongere okumuwa ekitiibwa ekijjuvu. Ob’oly’awo Omukazi Omuganda y’anayamba okukendeeza okwenyooma kwa Baganda.”
lug_Latn lug_Latn lug_Latn lug_Latn